CPH ทะยาน 20 วัน ทะลุ 1,000% “ถลำลึกเข้าเขตซื้อ” โบรกเตือนระวังโดนเทขาย
CPH ทะยาน 20 วัน ทะลุ 1,000% “ถลำลึกเข้าเขตซื้อ” โบรกเตือนเสี่ยงสูงระวังโดนเทขาย ชี้ควร “กำหนดเป้าซื้อ-จุดขาย” ให้ชัดเจน
CPH ทะยาน 20 วัน ทะลุ 1,000% “ถลำลึกเข้าเขตซื้อ” โบรกเตือนเสี่ยงสูงระวังโดนเทขาย ชี้ควร “กำหนดเป้าซื้อ-จุดขาย” ให้ชัดเจน
10 มิ.ย. 2565

ผู้สื่อข่าวรายงานว่าวันนี้ (10 มิ.ย.2565) ราคาหุ้นบริษัท คาสเซ่อร์พีคโฮลดิ้งส์ จำกัด (มหาชน) หรือ CPH ณ เวลา 10:38 น. อยู่ที่ระดับ 45.75 บาท เพิ่มขึ้น 3 บาท หรือ 7.02% โดยทำจุดสูงสุดที่ 47.25 บาท และทำจุดต่ำสุดที่ 42.75 บาท ด้วยมูลค่าการซื้อขาย 339.93 ล้านบาท

สำหรับราคาหุ้น CPH เริ่มมีการเปลี่ยนแปลงของราคาตั้งแต่วันที่ 12 พ.ค.2565 ค่อยๆปรับตัวขึ้นอย่างต่อเนื่องจนถึงปัจจุบัน จากราคาหุ้น ณ วันที่ 11 พ.ค. 2565 ปิดอยู่ที่ระดับ 3.70 บาท เมื่อเทียบกับราคาหุ้นล่าสุดอยู่ที่ 45.75 บาท ส่งผลให้ราคาหุ้นปรับตัวขึ้นไปแล้ว 1,136%
ทั้งนี้เมื่อลองสำรวจข้อมูลเพิ่มเติมพบว่า บล.เอเชีย เวลท์ ได้ระบุไว้ว่า ตลาดในช่วงนี้ไม่มีหุ้นให้เลือกซื้อมากนัก หลังจากที่กระแสเงินทุนต่างชาติเริ่มชะลอ ทำให้หุ้นขนาดใหญ่น่าสนใจลดลง และทำให้นักลงทุนรายย่อยหันมาลงทุนในหุ้นขนาดกลาง-เล็กมากขึ้นอีกครั้ง สำหรับการคัดเลือกหุ้นโดยใช้ค่า P/E เป็นหนึ่งในตัววัด ซึ่งหุ้นที่มี P/E ต่ำ จะมีแรงกำไรขึ้นมาได้ ทั้งนี้หากภาพของตลาดแย่ลงหลังจากนี้ หุ้นที่ถูกไล่เก็งกำไรขึ้นมามักจะถูกเทขายก่อน ซึ่งขณะนี้ก็เริ่มเข้าสู่โซนที่อันตรายและตลาดเริ่มมี Upside จำกัดแล้ว
ขณะเดียวกันบล.เอเซีย พลัส ระบุไว้ว่า การเก็งกำไรในหุ้นขนาดเล็กเป็นกระแสปกติที่มักจะเกิดขึ้นในช่วงที่ปริมาณการซื้อขายของตลาดชะลอ และหุ้นใหญ่ปรับขึ้นต่อไม่ได้ ทำให้เงินลงทุนบางส่วนหันมาเก็งกำไรในหุ้นขนาดเล็ก  แต่อย่างไรก็ดีนักลงทุนที่จะเข้าไปเก็งกำไรต้องกำหนดเป้าหมายให้ชัดเจนว่าเป็นการเก็งกำไร และกำหนดจุดตัดขาดทุนให้ดี